Joakim (23) lever med hiv

Over 6000 i Norge lever med hiv. Joakim Tanum (23) fikk beskjeden han fryktet. Hvordan er det å leve med diagnosen som for noen tiår siden gikk under navnet «homsepesten»?

Ingrid Bakker

Oppdatert 28. november 2018

Oktober 2015. 20 år gamle Joakim er på vei hjem fra skolen da telefonen ringer. Han kjenner ikke nummeret, men har en liten anelse om hva det gjelder.

En kort trikketur senere blir Joakim møtt av en kvinnelig sykepleier på Olafiaklinikken i Oslo sentrum. «Du vet hvorfor du er her?», spør hun.

Joakim ser alvoret i sykepleierens ansikt. Prøvesvarene har kommet.

Joakim klarer ikke å føle noe.